1804. május 19-én Bonaparte első konzul birodalmi marsallá "(maréchal de l’Empire)" nevezte ki. 1806-ban Jéna mellett a császári testőrgyalogságot vezényelte, és lényegesen hozzájárult a nap sikeréhez. Az Eylau melletti ütközet után Napóleon Danzig ostromával bízta meg. 1807. május 27-én Lefebvre megadásra kényszerítette a várost, a császár ezért a Danzig hercege címet adományozta.